paragraph_text: Način i uzrok njegove smrti ostali su do danas nerazjašnjeni, o čemu je 2001. snimljen film Najveća holivudska tajna, dok su u popularnoj kulturi prisutne brojne reference na njegovu nerazjašnjenu smrt. Za postignuća u filmskoj umjetnosti posmrtno mu je dodijeljena zvijezda na Hollywoodskoj stazi slavnih. Bio je oženjen glumicom Elinor Karshew s kojom je imao troje djece. Njegovi nijemi filmovi Talijan (1915.) i Civilizacija (1916.) uvršteni su u američki Nacionalni registar filmova i proglašeni nacionalnim dobrom.